*Tämä artikkeli kertoo jalkapalloilijasta. Samannimisestä näyttelijästä kertoo artikkeli Nani (näyttelijä).*

**Luís Carlos Almeida da Cunha** eli **Nani** (s. 17. marraskuuta 1986 Amadora, Portugali) on portugalilainen jalkapalloilija. Hän on pelipaikaltaan laitahyökkääjä ja edustaa Turkin Superliigan Adana Demirsporia. Aiemmin hän on edustanut muun muassa pitkään englantilaista Manchester Unitedia. Hän on pelannut Portugalin maajoukkueessa yli sata ottelua. Vuonna 2016 hän oli voittamassa Euroopan-mestaruutta.

Nanin vanhemmat ovat kotoisin Kap Verdestä.

Seurajoukkueura
---------------

Nani syntyi ja kasvoi Amadorassa, jossa asui myös hänen lapsuudenystävänsä Manuel Fernandes. Heillä oli tapanaan pelata jalkapalloa yhdessä. Nani aloitti uransa pelaamalla Real de Massamán juniorijoukkueessa yhdessä Ricardo Vaz Tên kanssa. Vuonna 2003 hän siirtyi lissabonilaisseura Sportingin junioriakatemiaan.

Sportingin edustusjoukkueessa Nani teki ensiesiintymisensä vuonna 2005. Ensimmäisellä kaudellaan 2005–2006 hän pelasi 29 ottelua, joissa syntyi neljä maalia. Seuraava kausi meni lähes samoilla lukemilla, 29 ottelua ja viisi maalia. Euroopan kentillä hän pelasi kuusi ottelua tehden niissä yhden maalin.

Kesällä 2007 Nani siirtyi englantilaisseura Manchester Unitediin. Siirtosummaa ei ole koskaan vahvistettu, mutta sen arvioitiin olevan noin 14–17 miljoonaa puntaa, joista 5 prosenttia oli maksettu Real de Massamálle. Nani läpäisi lääkärintarkastuksen 6. kesäkuuta 2007 ja solmi kuukausi myöhemmin viisivuotisen sopimuksen manchesterilaisseuran kanssa. Joukkueessa pelasi jo ennestään Nanille tuttu maanmies Cristiano Ronaldo.

Nani onnistui maalinteossa heti ensimmäisessä ottelussaan harjoituskauden ottelussa kiinalaista Shenzheniä vastaan. Hän teki maalin myös seuraavassa ottelussa Guangzhouta vastaan.

5. elokuuta 2007 Nani teki virallisen ensiesiintymisensä Manchester Unitedissa, kun se kohtasi Community Shield-ottelussa Chelsean. Varsinainen peliaika päättyi 1–1 ja ottelu eteni aina rangaistuslaukauskilpailuun saakka, jonka Manchester United vei nimiinsä 3–0. Samalla Nani saavutti jo ensimmäisen pokaalinsa Englannissa.

Nani ja Gilberto Silva.
Nani pelasi ensimmäisen ottelunsa Valioliigassa 12. elokuuta 2007 Readingiä vastaan, kun hänet vaihdettiin kentälle loukkaantuneen Wayne Rooneyn tilalle. 26. elokuuta 2007 teki ensimmäisen maalinsa Valioliigassa, kun laukoi voittomaalin 69. minuutilla ottelussa Tottenham Hotspuria vastaan. Hän onnistui maalinteossa niin ikään Middlesbroughia, kun Manchester United voitti ottelun selvin numeroin 4–1. Hän palasi syyskuussa kohtaamaan vanhan seuransa Sportingin Mestarien liigan ottelussa. Ottelu päättyi Manchester Unitedin 1–0 voittoon, kun toinen Sporting-kasvatti Cristiano Ronaldo nousi parrasvaloihin tehdessään ottelun ainokaisen.

Nani kaudella 2007–2008.
16. helmikuuta 2008 Nani valittiin ottelun parhaaksi pelaajaksi, kun Manchester United voitti FA Cupin neljännellä kierroksella Arsenalin numeroin 4–0. Nani teki itse yhden maalin ja syötti kaksi. 23. maaliskuuta 2008 ottelu Liverpoolia vastaan päättyi Manchester Unitedin 3–0 voittoon, jossa Nani alusti toisen maalin ja teki itse kolmannen. 3. toukokuuta 2008 Nani ajettiin kentältä ulos punaisella kortilla ensimmäistä kertaa United-urallaan, kun hän puski päällään West Ham -puolustaja Lucas Neilliä.

21. toukokuuta 2008 Mestarien liigan loppuottelussa Nani vaihdettiin kentälle Wayne Rooneyn tilalle. Ottelu päättyi varsinaisen peliajan jälkeen numeroihin 1–1 ja eteni rangaistuslaukauskilpailuun, jonka Manchester United voitti lopulta 6–5. Nani onnistui omassa rangaistuspotkussaan.

Kaudella 2008–2009 Nani teki ensimmäisen maalinsa 23. syyskuuta 2008 liigacupin ottelussa Middlesbroughia vastaan. 18. lokakuuta 2008 Nani laukoi maalin Wayne Rooneyn syötöstä ottelussa West Bromwichia vastaan, jonka Manchester United voitti lopulta selvin numeroin 4–0. 20. tammikuuta 2009 hän laukoi avausmaalin Derby Countya vastaan toisessa osaottelussa liigacupin välieräottelussa, jonka Manchester United vei nimiinsä numeroin 4–2.

Cristiano Ronaldon siirryttyä Real Madridiin kesällä 2009, Nanin odotettiin ottavan enemmän vastuuta varsinkin vapaapotkujen antajana. Kauden 2009–2010 ensimmäinen maali syntyi vapaapotkusta ottelussa Wigania vastaan. Monien huonojen esitysten jälkeen useimmat huhut veivät häntä jo pois manchesterilaisjoukkueesta. Puheista ja huhuista huolimatta hän onnistui nostamaan tasoaan ja käyttämään tilaisuutensa, muun muassa syöttämällä maalin 4–0-voittoon päättyneessä ottelussa Hull Cityä vastaan. Nani jatkoi hyviä esityksiään liigacupin välieräottelussa paikallisvastustaja Manchester Cityä vastaan. 31. tammikuuta 2010 hän teki ottelun ensimmäisen maalin ja alusti Wayne Rooneyn 100. valioliigamaalin lopulta 3–1-numeroihin päättyneessä voitossa Arsenalia vastaan.

Maajoukkueura
-------------

Nani maaottelussa vuonna 2008.
Portugalin maajoukkueessa Nani teki ensiesiintymisensä 1. syyskuuta 2006 ystävyysottelussa Tanskaa vastaan. Hän onnistui samaisessa ottelussa myös maalinteossa, joka päättyi lopulta Portugalin 4–2-voittoon

Nani kuului lähes poikkeuksetta maajoukkueensa kokoonpanoon vuoden 2008 EM-karsintaotteluissa. 2. kesäkuuta 2007 hän onnistui maalinteossa vierasottelussa Belgiaa vastaan, jonka Portugalin voitti 2–1. 6. helmikuuta 2008 käydyssä ystävyysottelussa Italiaa vastaan Nani alusti joukkuetoverinsa Ricardo Quaresman maalin. Kauden 2007–2008 hyvät otteet Manchester Unitedissa toivat hänelle paikan Luiz Felipe Scolarin 23-henkisessä kokoonpanossa vuoden 2008 EM-kilpailuihin, yhdessä seuratoverinsa Cristiano Ronaldon kanssa. Portugali eteni EM-kilpailuissa puolivälieriin, joissa se hävisi Saksalle numeroin 3–2. Nani syötti ottelussa Hélder Postigan osuman.

Nani oli tärkeä pelaaja maajoukkueessa, kun Portugali selvitti tiensä vuoden 2010 MM-kilpailuihin. Hänet valittiin parhaaksi pelaajaksi tärkeässä ottelussa Maltaa vastaan, jossa Nani aloitti maalinteon 13. minuutilla. Myöhemmin hän pohjusti vielä maajoukkuetoverinsa Miguel Veloson osuman. Tällä voitolla Portugali selvisi kaksiosaiseen pudotuspelipariin, jossa vastaan asettui Bosnia ja Hertsegovina. Ensimmäisessä osaottelussa hän syötti Bruno Alvesin 1–0-osuman, joka oli samalla myös ottelun lopputulos. Toisessa osaottelussa hän antoi syötön Raul Meirelesille, joka onnistui upottamaan pallon verkkoon. Lopulta Portugali eteni jatkoon yhteistuloksella 2–0. 

Nani valittiin mukaan Portugalin vuoden 2010 MM-kilpailujoukkueeseen, mutta muutama päivä ennen kilpailujen alkua hän joutui jäämään joukkueesta pois solisluuvamman vuoksi. Hänen korvaajakseen joukkueeseen valittiin Rúben Amorim.

Saavutukset
-----------

* Portugalin cup mestaruus (1): 2006
* Englannin Valioliigan mestaruus (4): 2008, 2009, 2011, 2013
* Englannin liigacup mestaruus (2): 2009, 2010
* Mestarien liigan mestaruus (1): 2008
* FA Community Shield mestaruus (5): 2007, 2008, 2010, 2011, 2013
* FIFA Club World Cup mestaruus (1): 2008
* Jalkapallon Euroopanmestaruuskilpailut: 2016

Lähteet
-------

1. ↑
2. ↑  Nani Transfermarkt-sivustolla (englanniksi)
3. ↑  Why Cape Verde’s Supply Line To Global Football Is Impressive *fifa.com*.
4. ↑  Slums nurtured NaniMirror. Viitattu 6.2.2010. (Arkistoitu – Internet Archive)
5. ↑  Who are Anderson & Nani? BBC Sport. Viitattu 6.2.2010.
6. ↑  "Nani will be a big star" The Sun. Viitattu 6.2.2010.
7. ↑  Nani shows United's £17m is well spent Telegraph. Viitattu 6.2.2010.
8. ↑  Sporting: Real Massamá ainda não recebeu os cinco por cento de Nani (Arkistoitu – Internet Archive) Maisfutebol. Viitattu 6.2.2010.
9. ↑  Nani passes Reds medicalManchester United. Viitattu 6.2.2010. (Arkistoitu – Internet Archive)
10. ↑  Reds complete triple signingManchester United. Viitattu 6.2.2010. (Arkistoitu – Internet Archive)
11. ↑  United 0 Reading 0Manchester United. Viitattu 6.2.2010. (Arkistoitu – Internet Archive)
12. ↑  Man Utd earn dramatic Euro glory BBC. Viitattu 6.2.2010.
13. ↑  Nani hits out at Sir Alex Ferguson The Sun. Viitattu 5.5.2010.
14. ↑  Portugal's Nani out of World Cup *UEFA.com*.  8.6.2010. Viitattu 8.6.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nani**.
* Nani football-lineups.comin sivustolla
* Nani footballdatabase.comin sivustolla

  

Portugalin joukkue – Jalkapallon EM-kilpailut 2008
1 Ricardo |
2 Ferreira |
3 Alves |
4 Bosingwa |
5 Meira |
6 Meireles |
7 Ronaldo |
8 Petit |
9 Almeida |
10 Moutinho |
11 Simão |
12 Nuno |
13 Miguel |
14 Ribeiro |
15 Pepe |
16 Carvalho |
17 Quaresma |
18 Veloso |
19 Nani |
20 Deco |
21 Nuno Gomes |
22 Patrício |
23 Postiga |
Valmentaja Scolari

Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento

Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento

Portugalin joukkue – Jalkapallon EM-kilpailut 2016
1 Patrício |
2 Alves |
3 Pepe |
4 Fonte |
5 Guerreiro |
6 R. Carvalho |
7 Ronaldo |
8 Moutinho |
9 Éder |
10 João Mário |
11 Vieirinha |
12 Lopes |
13 Danilo |
14 W. Carvalho |
15 Gomes |
16 Sanches |
17 Nani |
18 R. Silva |
19 Eliseu |
20 Quaresma |
21 Cédric |
22 Eduardo |
23 A. Silva |
Valmentaja Santos

Portugalin joukkue – Maanosaliittojen cup 2017
1 Patrício |
2 Alves |
3 Pepe |
4 Neto |
5 Guerreiro |
6 Fonte |
7 Ronaldo |
8 Moutinho |
9 André Silva |
10 B. Silva |
11 Semedo |
12 Sá |
13 Danilo |
14 Carvalho |
15 Gomes |
16 Pizzi |
17 Nani |
18 Martins |
19 Eliseu |
20 Quaresma |
21 Cédric |
22 Beto |
23 Adrien Silva |
Valmentaja Santos